The effect of auditory processing on the development of phonological processing
Creators: name: Σερέτη, Αφροδίτη Ειρήνη Ιωάννη
Publisher: name: Aristotle University of Thessaloniki
Year: 2021
Subjects: Ακουστική επεξεργασία
Φωνολογική επίγνωση
Διάκριση συχνοτήτων
Auditory processing
Phonological processing
Pitch pattern recognition

description: Η ανθρώπινη αναπτυξιακή πορεία υπαγορεύει την ανάπτυξη ακουστικής ωριμότητας πριν την ανάπτυξη γλωσσικής ικανότητας. Αυτό που έχει εδραιωθεί μέχρι τώρα στη βιβλιογραφία είναι η σχέση μεταξύ φωνολογικής επίγνωσης και αναγνωστικής ικανότητας. Γνωρίζουμε ότι η κατάκτηση φωνολογικής επίγνωσης οδηγεί στην ανάπτυξη καλής αναγνωστικής ικανότητας, ενώ ελλείμματα φωνολογικής επίγνωσης δύνανται να δημιουργήσουν αναγνωστικά ελλείμματα. Αυτό που τίθεται υπό αμφισβήτηση είναι το αν τα ελλείμματα φωνολογικής επίγνωσης μπορούν να αποδοθούν σε ελλείμματα ακουστικής επεξεργασίας σε παιδιά με φυσιολογική ακουστική οξύτητα. Στη μέχρι τώρα βιβλιογραφία έχουν υπάρξει δύο αισθητηριακές υποθέσεις, οι οποίες αποδίδουν τα γλωσσικά ελλείμματα παιδιών σε ελλείμματα σε μη λεκτικά ερεθίσματα σχετικά με την ακουστική επεξεργασία: Η Υπόθεση Ταχείας Χρονικής Ανάλυσης (Tallal, 1980) και η Υπόθεση Χρονικής Ολοκλήρωσης (Goswami, 2002). Η Υπόθεση Ταχείας Χρονικής Ανάλυσης αποδίδει τα γλωσσικά ελλείμματα των παιδιών σε ελλείμματα στην αντίληψη ταχέως εναλλασσόμενων εισερχόμενων ακουστικών ερεθισμάτων, ενώ η Υπόθεση Χρονικής Ολοκλήρωσης αποδίδει τα γλωσσικά ελλείμματα των παιδιών σε ελλείμματα στην αντίληψη ρυθμού. Ο στόχος της παρούσας μελέτης ήταν να ερευνήσει τη συσχέτιση ακουστικής επεξεργασίας και φωνολογικής επίγνωσης και να διερευνήσει το ρόλο της ηλικίας και γνωστικών παραγόντων (μνήμη, προσοχή, μη λεκτική νοημοσύνη) στην παραπάνω συσχέτιση. Χρησιμοποιήσαμε ένα τυχαιοποιημένο δείγμα 20 παιδιών ηλικίας 5-7 ετών με φυσιολογική ακουστική οξύτητα και με καθόλου (ή ελάχιστη) αναγνωστική εμπειρία. Αξιολογήσαμε την επίδοση των συμμετεχόντων σε δοκιμασίες ακουστικής επεξεργασίας, φωνολογικής επίγνωσης και γνωστικής επίδοσης. Οι προβλέψεις των θεωριών ελέγχθηκαν για ένα νέο πληθυσμό και για ένα νέο γλωσσικό σύστημα, παιδιά ηλικίας 5-7 ετών, φυσικούς ομιλητές της ελληνικής γλώσσας. Τα αποτελέσματα της μελέτης δεν υποστήριξαν πλήρως καμία από τις δύο υποθέσεις. Βρέθηκε, παρόλα αυτά, συσχέτιση μεταξύ ακουστικής επεξεργασίας και φωνολογικής επίγνωσης, η οποία φαίνεται να μην επηρεάζεται σημαντικά από την ηλικία και τους γνωστικούς παράγοντες. Πιο συγκεκριμένα, βρέθηκε ότι η ικανότητα διάκρισης συχνοτήτων επηρεάζει την ανάπτυξη φωνολογικής επίγνωσης των παιδιών αυτής της ηλικίας. Τα αποτελέσματα της έρευνας δείχνουν ότι η μη λεκτική ακουστική επεξεργασία- συγκεκριμένα η ικανότητα διάκρισης συχνοτήτων- επηρεάζει τη φωνολογική επίγνωση, ενισχύοντας την πεποίθηση ότι η γλώσσα και η μουσική βασίζονται σε κοινούς γνωστικούς και/ή αντιληπτικούς μηχανισμούς.
description: The human developmental trajectory dictates the precedence of auditory maturation over linguistic growth. What has been established so far in the literature is the relation between phonological processing and reading development. We know that good mastery of phonological processing skills leads to sufficient reading development, whereas deficits in phonological processing result in defective reading skills. What remains controversial is whether deficits in phonological processing can be attributed to lower level auditory processing deficits in children with normal hearing sensitivity. There have been two sensory theories in the literature so far, both attributing children’s linguistic problems to deficits in lower level, non-verbal auditory processing: the Rapid Temporal Processing Hypothesis (Tallal, 1980) and the Temporal Sampling Hypothesis (Goswami, 2002). The Rapid Temporal Processing Hypothesis attributes children’s linguistic deficits to defective perception of rapidly changing incoming auditory stimuli, whereas the Temporal Sampling Hypothesis attributes deficits to faulty rhythm perception. The aim of the present study was to investigate whether auditory processing affects phonological processing in a randomized sample of twenty 5-7-year-old Greek speaking children with normal hearing sensitivity and with no or very limited reading experience and to investigate the role of age and cognition (memory, attention and non-verbal intelligence) in the aforementioned relationship. To do that, we evaluated the participants’ performance in a variety of auditory measures, phonological processing measures and cognitive measures. The predictions of the theories were tested for a novel population and language system, i.e. Greek speaking 5-7-year-old children. The results of the study did not fully support either of the two hypotheses. We argue, however, that a relation between auditory processing and phonological processing exists without its being significantly affected by age or any cognitive factor. In particular, we contend that early pitch pattern recognition ability strongly relates to a child’s phonological processing development. Our results offer support that non-speech auditory development – in particular, the ability to discriminate and identify pitch- affects phonological processing, encouraging the belief that music and language share common cognitive and/or perceptual auditory mechanisms.